b'\n_START_ARTICLE_\nPlasma\n_START_SECTION_\nPlasman muodostuminen\n_START_PARAGRAPH_\nPlasmaa syntyy korkean l\xc3\xa4mp\xc3\xb6tilan (v\xc3\xa4hint\xc3\xa4\xc3\xa4n 2\xc2\xa0000\xe2\x80\x938\xc2\xa0000\xc2\xa0K) vaikutuksesta ja s\xc3\xa4hk\xc3\xb6kent\xc3\xa4ss\xc3\xa4 kiihdytettyjen  hiukkasten t\xc3\xb6rm\xc3\xa4illess\xc3\xa4 atomeihin irrottaen niist\xc3\xa4 elektroneja. Plasma koostuu elektroneista ja positiivisista ioneista. On my\xc3\xb6s esitetty, ett\xc3\xa4 jopa 99\xc2\xa0% tai ylikin maailmankaikkeuden tunnetusta aineesta (vrt. pime\xc3\xa4 aine) olisi plasmaa.\n_START_SECTION_\nPlasman sovellukset\n_START_PARAGRAPH_\nPlasmaa k\xc3\xa4ytet\xc3\xa4\xc3\xa4n muun muassa loisteputkissa ja hitsauksessa. Fuusioreaktoreiden kammioiden plasman tutkimuksessa hy\xc3\xb6dynnet\xc3\xa4\xc3\xa4n magnetohydrodynamiikkaa. Rakettitekniikassa niit\xc3\xa4 moottoreita, joita nykyisin kutsutaan ionimoottoreiksi, kutsuttiin ennen plasmamoottoreiksi.'